paragraph_text: mini|desno|250px|Grb obitelji Nutrizio, t.j. Nutrizio-Babić, trogirska plemićka obitelj. Obiteljsko stablo počinje 1155. s poljičkim knezom Ilijom Babićem. U 18. stoljeću je talijanizirana. Bili su najuglednija trogirska obitelj potkraj 19. i početkom 20. stoljeća. Imali su najljepše trogirske palače, pa tako i palaču Stafilicos u povijesnoj jezgri, vilu Biancu izvan zidina i ine. Brojne zemljišne posjede imali su po trogirskoj općini i dijelom po Splitu. Obitelj je dala odvjetnike, svećenike i liječnike školovane u Padovi, Štajerskom Gradcu i Beču. Nasuprot katedrali imali su obiteljsku ljekarnu Alla Madonna assunta, u palači Cipiko. Obitelj je dala glasovitog doktora pravnih znanosti i pisca o povijesnim, prirodnim i kulturnim prilikama u ondašnjoj Dalmaciji Petra Nutrizija-Grisogona, poduzetnika i novinara Luigija Nutrizija Babića, modnu kreatoricu Milu Schön (rođenu kao Carmen Maria Nutrizio Babić).Muzej grada Trogira: [http://muzejgradatrogira.blogspot.com/2013/06/muzej-grada-trogira-1963-2013-projekt_11.html ''Muzej grada Trogira 1963. - 2013. ● Projekt "50 ZA 50" ● dan 21/50 ''] Muzej grada Trogira. 11. lipnja 2013. / Gloria, 1994. Pristupljeno 24. rujna 2020.:   Geni.com. 8. rujna 2020. Postojali su ogranci Nutrizio (Babić), Nutrizio-Grisogono i Nutrizio-Guidotti. Iz grane Nutrizio-Grisogono, kapetan Šimun proglašen je grofom 1773. godine u Mletcima.